Downloaded from YTS.MX
Official YIFY movies site: YTS.MX
ΠΑΓΚΟΣΜΙΟΣ ΧΑΡΤΗΣ
Η Νέλμα Κοντάμα
ήταν διεκπεραιώτρια.
Μπορούσες να της τηλεφωνήσεις
και το πρόβλημα λυνόταν.
Το αποκορύφωμά μου δεν ήταν ότι έφτασα στο σημείο
όπου καμία γυναίκα δεν είχε φτάσει.
Ήταν ότι έφτασα εκεί με μαεστρία.
ΝΕΛΜΑ ΚΟΝΤΑΜΑ: ΞΕΠΛΥΜΑ ΚΑΙ ΓΟΗΤΕΙΑ
Έκανα παρανομίες;
Τι θα πει παρανομία;
Οι ντίλερ δολαρίων είναι ο νόμος.
Ο νόμος της δικής τους τράπεζας.
Δεν τηρούν τους κανόνες της Κεντρικής Τράπεζας.
Υπάρχουν κώδικες τιμής, ο χαρακτήρας, ο λόγος σου...
Όταν καθόμουν στο γραφείο μου και άρχιζα να δέχομαι τηλεφωνήματα,
ήταν σαν να διευθύνω μια ορχήστρα.
Τι ωραίο πράγμα. Αγοράζεις και πουλάς χρήμα.
Δεν ξέρεις ποιος είναι στην άλλη άκρη,
όμως αυτό το άτομο έχει εμπιστοσύνη ότι θα παραδώσεις.
Δεν λέγεται τυχαία "έγκλημα λευκού κολάρου".
Μπορείς να φαίνεσαι πιο καθαρός απ' όσο είσαι.
Η ντίλερ δολαρίων Νέλμα Κοντάμα συνελήφθη στην Επιχείρηση Πλυντήριο.
Συνελήφθη ενώ αναχωρούσε προς την Ιταλία
με 200.000 ευρώ κρυμμένα στο εσώρουχό της.
Πώς έπαιζε ο Μπετόβεν;
Ή ο Μότσαρτ;
Πώς το έκαναν;
Καταδικάστηκε για διαφθορά,
οργανωμένο έγκλημα και διαφυγή συναλλάγματος.
Αυτή τραγούδησε το "Amada Amante", θυμάσαι;
Το αποκορύφωμά της,
όταν το τραγούδησε με μερικούς βουλευτές να τη συνοδεύουν.
Είναι σαν μπανανία.
Εκείνη το αντιλαμβάνεται αλλιώς, αλλά και τα οικονομικά είναι εγκλήματα.
Επίσης, πόσταρε στα κοινωνικά δίκτυα
όταν έβγαλε μόνη της τη συσκευή επιτήρησης.
Στην απόφαση, ο δικαστής δήλωσε ότι η Κοντάμα είχε βλάψει
την κοινωνία της Βραζιλίας...
Είναι απαράδεκτο.
Μην πιστεύετε αυτά που λέει εκείνη.
Πίσω από κάθε περιουσία, υπάρχει ένα έγκλημα.
Υπάρχει ξέπλυμα χρήματος, ένας ντίλερ δολαρίων,
υπάρχει μια Νέλμα.
Στο περιθώριο της πολιτικής, υπάρχει ένα ολόκληρο οικοσύστημα
διακίνησης μαύρου χρήματος.
Λόγω της διαφθοράς, της ανάγκης για δωροδοκίες,
για διανομή παράνομων εσόδων,
υπάρχει ένα ολόκληρο οικοσύστημα ντίλερ δολαρίων
και χρηματοοικονομικών πρακτόρων που δουλεύουν
για να κυκλοφορούν αυτά τα χρήματα
σε αυτόν τον υπόκοσμο χωρίς να το αντιληφθεί ο νόμος.
Υπάρχει ο όρος "πράκτορας".
Στην ταινία Pulp Fiction,
υπάρχει ο Καθαριστής που τα κανονίζει όλα.
Εκείνη έπαιζε τον ρόλο του Καθαριστή για τους βουλευτές
και για ντίλερ δολαρίων.
Ο διεκπεραιωτής ίσως φαίνεται δευτερεύων, αλλά έχει πολύ σημαντικό ρόλο,
διότι αυτοί συνδέουν και ολοκληρώνουν τον κύκλο των εγκληματικών συναλλαγών.
Η ζωή είναι ένα παιχνίδι.
Τα ποντάρω όλα.
Αν κερδίσω, θα τα κερδίσω όλα.
Αν χάσω, θα τα χάσω όλα.
Είναι βαρετό αν δεν τα δίνεις όλα.
ΣΑΟ ΠΑΟΛΟ ΒΡΑΖΙΛΙΑ
Το πρώτο μου εκατομμύριο δολάρια
το έβγαλα κάτω από 30 ετών.
Έλεγα: "Είμαι εκατομμυριούχος".
Μετά από λίγο, έχασα τρία εκατομμύρια δολάρια.
Ξύπνησα και είπα: "Θα αυτοκτονήσω".
Γιατί δεν χάνεις μόνο όσα κέρδισες. Χάνεις κι αυτά που δεν σου ανήκουν.
Το φαντάζεσαι; "Ντίλερ δολαρίων χάνει τρία εκατομμύρια
και πέφτει σε κάδο απορριμμάτων".
Δεν θα ταίριαζε αυτό σ' εμένα.
Είπα: "Όχι, μπορώ και καλύτερα".
"Αν έχασα τρία, είναι επειδή μπορώ να βγάλω τρία".
Έκανα ένα ντους.
Έβαλα το καλύτερο μου άρωμα Chanel
και είπα:
"Είμαι έτοιμη.
Είμαι ικανή να βγάλω τρία, τέσσερα, πέντε".
Καλώς τους.
Καλώς ήρθατε στο σπίτι μου.
Εγώ έφτιαξα την κάθε λεπτομέρεια σε αυτό το σπίτι.
Κάθε λεπτομέρεια εδώ φέρει την προσωπικότητά μου,
το γούστο μου, την ψυχή μου,
τη ζωή μου και τη δουλειά μου.
Μια που είπα για δουλειά, αυτό είναι το γραφείο μου.
Ένα γραφείο που αγόρασα από ένα παλαιοπωλείο
και το έφερα στη Βραζιλία.
Όλα μου τα έπιπλα τα αγόρασα στην Ιταλία.
Γκρέμισα κάποιους τοίχους εδώ μέσα,
γιατί μου αρέσει η ευρυχωρία, η ελευθερία.
"Μπολέρα!"
Λέω: "Όχι μπολέρα, ντολέρα λέμε".
- Τι κάνεις, μπολέρα; - Τι γίνεται;
Ντολέρα, ντίλερ δολαρίων.
Ο τίτλος αυτός με κυνηγάει.
ΣΑΛΒΑΝΤΟΡ ΜΠΑΪΑ
Τις μέρες πριν έρθω στη φυλακή,
το όνομά μου αναφερόταν στο ραδιόφωνο κάθε μέρα.
"Η μεγαλύτερη ντίλερ δολαρίων στη χώρα έρχεται στις φυλακές Μάτα Εσκούρα".
Ο δημοσιογράφος έλεγε:
"Αν πιάσει τηλέφωνο στα χέρια της, θα κυριαρχήσει σε όλη την αυλή.
Θα κυριαρχήσει στη φυλακή".
Λατρεύω τα παπούτσια.
Το δέρμα,
τη φινέτσα,
το σχέδιο των τακουνιών.
Είμαι σίγουρη ότι αν φοράω
άλλο ζευγάρι κάθε μέρα, αρκούν για πάνω από ένα έτος.
Είχα επτά αυτοκίνητα.
Για κάθε μέρα της βδομάδας.
Επτά.
Αχ, κοσμήματα.
Είναι η αδυναμία μου.
Κοσμήματα, κοσμήματα.
Η λέξη τα λέει όλα: "κοσμήματα".
Μια γυναίκα χωρίς κοσμήματα είναι γυμνή.
ΛΙΝΣ ΣΑΟ ΠΑΟΛΟ
Δεν έκανα ποτέ σχέδια.
Αλλά πάντα είχα σχέδιο.
Καταλαβαίνεις;
ΟΔΟΝΤΙΑΤΡΙΚΗ ΣΧΟΛΗ ΛΙΝΣ ΝΕΛΜΑ ΜΙΤΣΟΥΕ ΠΕΝΑΣΟ ΚΟΝΤΑΜΑ
Είμαι οδοντίατρος.
Ήθελα την οικονομική μου ελευθερία...
να στήσω το ιατρείο μου...
να αγοράσω ένα διαμέρισμα δύο υπνοδωματίων...
να έχω εισαγόμενο αυτοκίνητο και να βγάζω πέντε χιλιάδες δολάρια τον μήνα.
Αυτό ήθελα.
Αυτό ήταν ένα σχέδιο.
Η οικογένειά μου είχε ένα σφαγείο
και ένα κρεοπωλείο στο Ντιαντέμα.
Και ξαφνικά άρχισα να δουλεύω στο οικονομικό τμήμα.
Εκείνη την εποχή, δουλεύαμε με "γρήγορο χρήμα",
που ήταν δανεικό από τη μια μέρα στην άλλη.
Έπαιρνα δάνειο για να αγοράσω δολάρια.
Μετά μου είπε η διευθύντριά μου:
"Νέλμα, θα σου συστήσω ένα ανταλλακτήριο συναλλάγματος στο Σάντο Αντρέ".
Μου είπε: "Ζήτα τον Σέζαρ".
Ο Σέζαρ ήταν ο Ζούλιο Σέζαρ Εμίλιο,
ο αδερφός της Νόρμα Ρετζίνα Εμίλιο.
Εκείνη ήταν στέλεχος της Ομοσπονδιακής Εφορίας
και είχε παντρευτεί τον Ζοάο Κάρλος ντα Ρόσα Μάτος,
ομοσπονδιακό δικαστή.
Έγινα διακεκριμένη πελάτισσα.
Μια μέρα ήμουν εκεί και είπα: "Θα πάω για γεύμα με αυτόν τον τύπο.
Θα έχει ενδιαφέρον. Ντίλερ δολαρίων είναι".
Έτσι ξεκίνησε η σχέση μου μαζί του.
Και έτσι ξεκίνησα την καριέρα μου ως ντίλερ δολαρίων.
Από φιλενάδα, ντίλερ δολαρίων στη μαύρη αγορά.
Έγινε πολύ γρήγορα.
Δεν είχα δουλέψει ποτέ σε τέτοιου είδους αγορά
με αγοραπωλησίες δολαρίων.
Εγώ έπρεπε μόνο να απαντώ στο τηλέφωνο.
Δεν έκανα αγοραπωλησίες. Ιδίως επειδή δεν ήξερα πώς.
Το δολάριο συνεχώς ανέβαινε.
Ο Ζούλιο φώναζε: "Το δολάριο είναι στο 1,00 ρεάλ!"
"Τώρα είναι στα 1,20 ρεάλ και πωλείται στα 1,60 ρεάλ!"
Άρχισα να το καταλαβαίνω και είπα: "Ωραία φάση είναι αυτή εδώ".
Ο Ρόσα Μάτος συνελήφθη από την Ομοσπονδιακή Αστυνομία το 2003,
κατηγορούμενος για συμμετοχή σε σχέδιο που περιλάμβανε πώληση δικαστικών ποινών.
ΝΟΕΜΒΡΙΟΣ 2003
Είχε πρόβλημα με μια γνωστή επιχείρηση, την "Επιχείρηση Ανακόντα".
Η έρευνα υποδεικνύει 59 άτομα
που εμπλέκονται σε εκβιασμό, πλαστογραφία εγγράφων,
πώληση δικαστικών ποινών και εξαγορά εκδουλεύσεων.
Διαχειριζόταν ένα σχέδιο που διευκόλυνε την πώληση νομικών υπηρεσιών.
Αυτά τα χρήματα έπρεπε να κρυφτούν με κάποιον τρόπο.
Ήταν η πρώτη φορά που μάθαμε
ότι εμπλεκόταν μια γυναίκα σε αυτό το σχέδιο για ξέπλυμα χρήματος
από ένα μικρό ταξιδιωτικό γραφείο που ήταν ανταλλακτήριο συναλλάγματος.
Ήταν η πρώτη φορά που άκουσα για τη Νέλμα Κοντάμα.
Ο Ζούλιο είχε κάνει δουλειές
με τον αδερφό ενός ντίλερ δολαρίων που δεν ήταν καλά οργανωμένος.
Ήταν απάτη. Έγινε μεγάλη αναστάτωση
που οδήγησε σε συνάντηση μεταξύ ντίλερ δολαρίων στη μαύρη αγορά,
αλλά ο Ζούλιο δεν παρευρέθηκε.
Ήταν "Οι Ντίλερ Δολαρίων". Ήταν η μοναρχία.
Ήταν μια πολύ κλειστή ομάδα.
Έθεταν τους κανόνες για το ποιος μπορεί να κινηθεί στην αγορά.
Σε ένα ανδροκρατούμενο περιβάλλον, πρέπει να κάνεις εντυπωσιακή είσοδο.
Υπήρχε ένα μεγάλο τραπέζι με τους ντίλερ
και ήταν όλοι καθισμένοι.
Όλοι σταμάτησαν όταν έφτασα.
Με κοίταξαν.
"Είμαι εδώ ως εκπρόσωπος του Ζούλιο Σέζαρ".
"Είμαι εξουσιοδοτημένη να κάνω όλες τις συμφωνίες
με όποιον θέλει να συνεργαστεί μαζί μου".
Όσοι δεν με ήξεραν, τώρα με γνώρισαν.
Και ποιος θα ήταν ο ρόλος μου στη συνέχεια;
Ήθελε να αναβαθμιστεί τότε.
ΠΡΑΪΑ ΓΚΡΑΝΤΕ ΣΑΟ ΠΑΟΛΟ
Ήθελε να δείξει στους παλιούς ντίλερ, που τη θεωρούσαν πολύ νέα,
ότι θα γινόταν σπουδαία.
Οι παλιοί ντίλερ δεν μιλούσαν στη Νέλμα. Δεν καταδέχονταν.
Ήταν πολύ σφιχτή και αποκλειστική ομάδα.
Ο Λούκας δούλευε μαζί μου επί 12 χρόνια.
Καλώ τον κύριο Λούκας Πάσι Ζούνιορ να καθίσει στο τραπέζι.
Έχω εργαστεί σε διάφορες τράπεζες, πάντα στα διεθνή τμήματα.
ΑΥΓΟΥΣΤΟΣ 2015
ΚΑΤΑΘΕΣΗ ΣΤΗΝ ΚΟΙΝΟΒΟΥΛΕΥΤΙΚΗ ΕΞΕΤΑΣΤΙΚΗ ΕΠΙΤΡΟΠΗ ΠΕΡΙ PETROBRAS
Έχω εργαστεί στο στήσιμο και στο κλείσιμο τραπεζών.
Σε εξωδικαστικές εκκαθαρίσεις.
Έχω τεράστιες γνώσεις σε αυτόν τον τομέα.
Ήμουν στη χρηματοπιστωτική αγορά, σε τράπεζες, είχα μεσιτικό οίκο,
και είχα ένα πολύ σοβαρό πρόβλημα
από το 2000 έως το 2001.
Εταιρικό πρόβλημα. Έχασα τις επιχειρήσεις και τις εταιρείες μου.
Άρχισα να δουλεύω στην άτυπη αγορά. Μόνο αυτό μου είχε μείνει.
Είχα έναν φίλο στην αγορά που έλεγε: "Δουλεύω για τη Νέλμα".
Την είχα ακουστά.
Επικοινώνησε μαζί μου. Άρχισα να πηγαίνω στο Σάντο Αντρέ.
Πήγα μία μέρα, δύο, τρεις, και μετά από λίγο,
ήταν κάθε μέρα.
Κάποια στιγμή, ο Ζούλιο άρχισε να φοβάται πολύ
για την κατάσταση του Ρόσα Μάτος.
Για την Ομοσπονδιακή Εισαγγελία, ο Ρόσα Μάτος είναι από τους ηγέτες
της σπείρας που πουλάει δικαστικές ποινές.
Ο Ζούλιο φοβόταν
ότι μπορεί να του συνέβαινε κάτι, να συλλαμβανόταν ή κάτι τέτοιο.
Ήταν πολύ ταραγμένος,
είχε κατάθλιψη. Δεν ήθελε να βγει από το διαμέρισμα.
Εγώ είχα αναλάβει τα βάρη,
αφού ήμουν υπάλληλος. Μέσα σε αυτήν την εκρηκτική κατάσταση.
Η μετάβαση από υπάλληλο σε ιδιοκτήτρια
έγινε όταν ανοίξαμε το Havaí Câmbio e Turismo.
Έπαψε να λέγεται Suntur.
Υπήρχε κι άλλος συνεταίρος που απαίτησε τη διάλυση της εταιρείας
και έγινε Havaí Câmbio e Turismo.
Έγινα η ιδιοκτήτρια
γιατί ο Ζούλιο δεν ήθελε να επιστρέψει
και έπρεπε να διευθύνω εκείνη την ορχήστρα μόνη μου.
Η Νέλμα δούλευε στην παλιά αγορά.
Ήταν μια αγορά πολύ πιο απλή.
Εγώ είχα πολύ λίγους πελάτες, αλλά άρχισα να κλείνω συμφωνίες
για εκείνη στις τράπεζες.
Άρχισε να στήνει μια τεχνική υποδομή.
Αύξησε τη διαθεσιμότητα για να καλύψει τη ζήτηση.
Τότε μεγάλωσε η επιχείρηση και μετακόμισε στο Σάο Πάολο.
ΣΑΟ ΠΑΟΛΟ
Ξεκίνησα...
από το μηδέν.
Ήμουν ένα τίποτα στο απόγειο των ντίλερ δολαρίων στη μαύρη αγορά.
Στις δεκαετίες του '70, '80, '90,
ήταν ηθικά αποδεκτό να έχεις έναν ντίλερ δολαρίων να δουλεύει για σένα.
Όλοι ήξεραν ότι ήταν παράνομο, αλλά η Βραζιλία...
Η Βραζιλία δεν είναι Γερμανία, δεν είναι τευτονική, αγγλοσαξονική χώρα.
Εδώ έχουμε πράγματα που όλοι ξέρουν πως είναι παράξενα, αλλά τα κάνουμε.
Ο πληθωρισμός εκτινασσόταν κατά 2% με 3% την ημέρα.
Και η μόνη λύση που είχαν οι Βραζιλιάνοι
ήταν να αγοράζουν ένα ισχυρό ξένο νόμισμα,
που δεν είχε καθημερινή υποτίμηση
όπως το νόμισμά μας, όπως κι αν λεγόταν τότε.
Είναι δύσκολο να θυμάσαι όλα τα νομίσματα.
Άλλαξε όνομα πολλές φορές όλα αυτά τα χρόνια.
Γι' αυτό υπήρχαν τεράστιες ουρές στα ανταλλακτήρια συναλλάγματος.
Επειδή ήθελες να δώσεις τα λεφτά σου,
που έχαναν συνεχώς αξία, για να αγοράσεις δολάρια,
που η αξία τους ανέβαινε κάθε πέντε λεπτά.
ΙΟΥΛΙΟΣ 1994 ΠΑΡΟΥΣΙΑΣΗ ΤΟΥ ΝΟΜΙΣΜΑΤΟΣ "ΡΕΑΛ"
Από υποτιμημένο νόμισμα, σε ισχυρό νόμισμα.
Το Ρεάλ στην καθημερινότητά μας αντικαθιστά το Κρουζέιρο Ρεάλ.
Με το "Σχέδιο Ρεάλ" το 1994, με τη σταθεροποίηση του νομίσματος
και την εξομάλυνση της οικονομίας στη Βραζιλία,
η ανάγκη προστασίας της περιουσίας μέσω των δολαρίων
δεν έπαιζε πλέον κεντρικό ρόλο.
Η αγοραπωλησία δολαρίων στη μαύρη αγορά πλησίασε πολύ περισσότερο
στην παραδοσιακή εγκληματικότητα και τα μεγάλα εγκλήματα διαφθοράς.
ΠΕΡΙΟΧΗ ΚΕΝΤΡΟΥ ΣΑΟ ΠΑΟΛΟ
Το εμπόριο με την Κίνα αυξήθηκε εκθετικά.
Όχι το εμπόριο όπως σήμερα, αλλά το άτυπο εμπόριο.
Ήταν σωστή κίνηση που άρχισα να δραστηριοποιούμαι έντονα
στην οδό 25ης Μαρτίου, στο Παζέ.
Στην οδό 25ης Μαρτίου, στο κύριο εμπορικό κέντρο του Σάο Πάολο,
αστυνομικοί και επιθεωρητές σφραγίζουν τη Στοά Παζέ,
που θεωρείται σύμβολο των λαθραίων στη Βραζιλία.
Ο κόσμος επικοινωνούσε μαζί μου,
να κλείσει συμφωνία και να εισπράξει 100.000 ή 200.000.
Ήταν απίστευτα τα ποσά. Εκατό, διακόσιες χιλιάδες δολάρια.
Δημιούργησα μια επιχείρηση
στην οποία πουλούσα σε αυτούς τα δολάρια,
ώστε να πάρουν αυτά τα δολάρια,
να ναυλώσουν λεωφορείο και να πάνε στην Παραγουάη,
για να αγοράσουν εμπόρευμα, δίνοντας δολάρια σε μετρητά στα μαγαζιά,
και να επιστρέψουν στο Σάο Πάολο φέρνοντας το εμπόρευμα.
ΣΙΟΥΔΑΔ ΝΤΕΛ ΕΣΤΕ ΠΑΡΑΓΟΥΑΗ
Άρχισαν να γίνονται συχνές οι ληστείες σε λεωφορεία.
Οπότε, σκέφτηκα...
"Ας πάρουμε τα κυριότερα καταστήματα στην Παραγουάη".
Αγοράζουν προϊόντα από την Κίνα ή τις ΗΠΑ
και πληρώνουν με παράνομο έμβασμα.
Άρα δεν χρειάζονταν τα λεφτά σε μετρητά.
Παράνομο έμβασμα; Δεν γίνεται έμβασμα, όμως.
Είναι ένας τοπικός ντίλερ δολαρίων που επικοινωνεί με κάποιον εκεί,
ας πούμε στις ΗΠΑ.
Αυτός έστελνε "σύρμα".
Το λέγαμε "σύρμα" επειδή ήταν μέσω τέλεξ ή τηλεγραφήματος.
Έλεγε: "Κάποιος χρειάζεται 200.000 δολάρια στη Νέα Υόρκη".
Αυτός πήγαινε στη Νέα Υόρκη, ερχόταν ένας κομιστής
και του έδινε 200.000 δολάρια.
Και πώς πλήρωναν οι Βραζιλιάνοι αυτό το άτομο εκεί;
Γίνονταν τόσο πολλές συναλλαγές,
οπότε σίγουρα θα υπήρχε κάποιος στη Βραζιλία που είχε
το ισοδύναμο των 200.000 δολαρίων σε τοπικό νόμισμα,
όποιο κι αν ήταν.
Μετά ο ντίλερ δολαρίων στη Βραζιλία τα έδινε στο άτομο στη Βραζιλία
και ισοφάριζαν. Το χρήμα δεν έφυγε από τη Βραζιλία ούτε πήγε στις ΗΠΑ.
Και η συναλλαγή έγινε μέσω παράνομου εμβάσματος.
Είχα μεγάλη πίστωση.
Έτσι, έλεγα στο τάδε μαγαζί:
"Αφήστε 10.000 δολάρια για τον Άλε,
με ΑΦΜ τάδε. Έρχεται να τα πάρει".
Οπότε χρέωνα ένα ποσοστό που έπαιρνα από το μαγαζί
και ένα ποσοστό που έπαιρνα από τον Άλε.
Έβγαζα λεφτά δύο φορές.
Και δεν υπήρχε τίποτα κακό.
Δηλαδή, υπήρχε.
Υπήρχε επειδή ήταν παράνομο.
Θυμάμαι να περνάω τη Γέφυρα της Φιλίας πολλές φορές
στην Παραγουάη μεταφέροντας χρήματα λαθραία.
Μετά έβαζα δέκα παιδιά σε μια σειρά.
Έλεγα: "Περνάτε με 10.000 δολάρια ο καθένας". Τι τρελή που είμαι!
Τα παρακολουθούσα κι έλεγα:
"Αν με κλέψεις, θα σε σκοτώσω, θα σε ρίξω απ' τη γέφυρα".
Τα έβαζα να βαδίζουν σε μια σειρά.
Εγώ ήμουν πίσω τους. Γιατί αν έπιαναν ένα, θα έχανα δέκα, όχι 100 χιλιάδες.
Έστελνα μια ορισμένη ομάδα αγοριών
τα Σαββατοκύριακα να παραλάβουν τα λεφτά στην Παραγουάη.
Μετά άρχισαν να με κλέβουν.
Πηγαίνοντας σε μέρη όπως το Παζέ, στην οδό 25ης Μαρτίου, δεν ήταν εύκολο
να μαζέψω τόσα λεφτά, γιατί είχε πάρα πολύ κόσμο.
Υπήρχαν πολλά σακιά γεμάτα λεφτά.
Είχε μια ομάδα που μάζευε
χρήματα από τους πάγκους. Έτσι λειτουργούσε.
Οπότε, χρειαζόμασταν κρυψώνες
για να αποθηκεύουμε το χρήμα,
ώστε να λειτουργεί η επιχείρησή μου
και να στέλνω τα δολάρια στο εξωτερικό.
Και αντίθετα με ό,τι πίστευαν
οι αρχές τότε, ότι είχα μια μικρή, αυτοσχέδια επιχείρηση,
κυκλοφορούσαν πολλά εκατομμύρια εκεί.
Ήταν εντελώς τρελό.
Κάθε πελάτης είχε λογαριασμό στα λογιστικά της Νέλμα.
Σαν σημερινή ψηφιακή τράπεζα.
Ο πελάτης είχε ένα υπόλοιπο και έλεγε:
"Πληρώστε το στην Κίνα".
"Μετατρέψτε το υπόλοιπό μου σε δολάρια μετρητά".
Έπρεπε να έχω πολλά κινητά.
Οι υπάλληλοί μου δεν καταλάβαιναν
γιατί είχα τόσο πολλά κινητά.
Τους έλεγα ότι προτιμώ τα κινητά από τους δικηγόρους
ή τη φυλακή.
Τότε άρχισα να επεκτείνομαι πολύ.
Οπότε σκέφτηκα ότι χρειαζόμουν μια κωδική ονομασία.
"Ντούντα". Γιατί;
Μπορεί να ήταν "Εντουάρντα", "Εντουάρντο".
Πολλοί την έλεγαν "θεία", αλλά δεν της άρεσε και πολύ.
Της άρεσε να βλέπει ονόματα σχετικά με το σινεμά.
Κάμερον Ντίαζ, Μπριζίτ Μπαρντό, Αντζελίνα Τζολί,
Τζούλια Ρόμπερτς.
Δούλευα στο περιθώριο.
Έπρεπε να προστατεύω τον εαυτό μου και εσάς.
Επειδή φρόντιζα τα δικά σας χρήματα μαζί με τα δικά μου.
Το νόμιμο τραπεζικό σύστημα λειτουργεί επίσης με βάση την εμπιστοσύνη.
Είναι θεματοφύλακας, διαχειριστής καταθέσεων
που δεν υπάρχουν πραγματικά.
Όπως το νόμιμο τραπεζικό σύστημα,
το παράνομο βασίζεται επίσης κατά πολύ στην εμπιστοσύνη.
Αλλά δεν πρέπει να είμαστε ρομαντικοί νομίζοντας ότι δεν υπάρχει εξαπάτηση
στον κόσμο του εγκλήματος, όπως οι πόλεμοι της μαφίας.
Άρα βασίζεται πολύ στην εμπιστοσύνη,
αλλά σίγουρα υπάρχει πολλή εξαπάτηση στο έγκλημα.
Ήμουν τράπεζα.
Μου τηλεφωνούσαν και μου έλεγαν: "Ντούντα, έλα να πάρεις,
έλα να πάρεις τα λεφτά μου.
Έρχομαι να πάρω 100.000 δολάρια. Πλήρωσε το μαγαζί".
Δύο ώρες αργότερα, αφαιρούσαμε τα μετρητά από το ταμείο.
Γινόταν πίστωση σε ένα μαγαζί
ώστε να παραλάβουν τα προϊόντα τους.
Είχαμε μια πολύ δυνατή ντίλερ δολαρίων στην περιοχή.
Μια Κινέζα, την κυρία Γιαν.
Η κυρία Γιαν ήταν ντίλερ δολαρίων για τους Κινέζους.
Ήμασταν ανταγωνιστές.
Οπότε η κυρία Γιαν δεν μας συμπαθούσε.
Η κυρία Γιαν είχε μια προσωπική διαμάχη
με έναν Κινέζο.
Αυτός ο Κινέζος έβαλε την Ομοσπονδιακή Αστυνομία
να κάνει έφοδο στο γραφείο της.
Η κυρία Γιαν τηλεφώνησε στο Suntur.
Και απάντησα εγώ.
Με τρόμαξε όλη αυτή η φάση.
Μπήκα στο αμάξι μου
και πήγα βιαστικά
στο ανταλλακτήριό της για να τη σώσω.
Την έβαλα στο αυτοκίνητο και το σκάσαμε.
Δεν ξέρω αν ζει ακόμα.
Αυτό που ξέρω είναι ότι γίναμε πολύ καλές φίλες και σύμμαχοι.
Πώς τη λένε; Γιαν;
Δεν ξέρω. Δεν έχω ξανακούσει αυτήν την ιστορία.
Πραγματικά δεν μπορώ να φανταστώ ποια είναι αυτή.
Νομίζω ότι υπήρχε, γιατί έχω ακούσει ιστορίες για την κυρία Γιαν.
Δεν ξέρω αν είναι ζωντανή, τι κάνει, από πού είναι ή πού πήγε.
Η κυρία Γιαν ήταν μία από τις γυναίκες που με ενέπνευσαν.
Η Νέλμα υπερβάλλει. Της αρέσει η μεγαλοπρέπεια.
Η ιστορία της Νέλμα μού φάνηκε μπερδεμένη,
επειδή έλεγε για τον Μπέτο, για έναν άλλον, και δεν καταλάβαινα.
Ούτε ήθελα να καταλάβω. Έπρεπε να δουλέψω.
Αφού δεν ήξερα την ιστορία της και είδα αντιφάσεις,
κατάλαβα ότι έμπλεκε τη δουλειά με τη διασκέδαση.
Ποτέ δεν έκανα πολλές σχέσεις.
Και όταν ερωτεύτηκα,
έπεσα με τα μούτρα.
Τι τύπο άντρα προτιμούσε η Νέλμα;
Δεν προτιμούσε συγκεκριμένο τύπο. Εφόσον ήταν ενδιαφέρων άνθρωπος,
της αρκούσε αυτό.
Ο Αλμπέρτο Γιουσέφ ήταν μεγάλος έρωτάς της
και ήταν επίσης ένα συνταρακτικό πάθος.
Ο Αλμπέρτο Γιουσέφ είναι διαβόητος στο ξέπλυμα χρήματος.
Όποτε μιλάς για ξέπλυμα χρήματος, είναι πάντα αυτός ανακατεμένος.
Διότι είναι ειδικός.
Πώς γνώρισα τον Μπέτο; Ήταν τον Φεβρουάριο του 2000.
Είχα κάνει συναλλαγματική συμφωνία με κάποιον.
Αλλά αυτός αργούσε να πληρώσει.
Άρχισα να τον πιέζω και είπε ότι είχε αγοράσει από τον Μπέτο.
"Ποιος είναι αυτός;"
Έμαθα ότι ο Μπέτο έμενε στη Λοντρίνα.
Μετέφερε τιμαλφή.
Άρχισα να συνεργάζομαι μαζί του.
Μου τηλεφωνούσε συνέχεια.
Μια μέρα είπε: "Θα έρθω να σε γνωρίσω".
Σκέφτηκα: "Ξέρεις κάτι; Ας τον γνωρίσουμε".
Κι εμφανίστηκε, πιο κοντός από μένα.
Με πανέμορφα μάτια,
αλλά πολύ κακοντυμένος.
Φορούσε τσαλακωμένο πουκάμισο.
Είχε το ένα παπούτσι φθαρμένο στο πλάι
κι έναν παλιό χαρτοφύλακα σαν του πράκτορα 007.
"Αν έχει παντρευτεί, κακοπαντρεύτηκε. Η γυναίκα του δεν τον φροντίζει".
Αλλά μόλις τον είδα, σκέφτηκα: "Να πάρει...
Την πάτησα.
Αυτό είναι... Τέρμα".
Για να οργανώσει σχέδιο
που πιθανόν να ξέπλυνε δέκα δισεκατομμύρια ρεάλ,
ο ντίλερ δολαρίων Αλμπέρτο Γιουσέφ, που συνελήφθη στην Κουριτίμπα,
έστησε ένα αχανές δίκτυο επαφών μέσα και έξω από την κυβέρνηση.
Τι είδα σε αυτόν; Είδα τα πάντα και τίποτα.
Ή αντιστρόφως.
Ο Αλμπέρτο Γιουσέφ είναι συμβολική μορφή
για το πώς λειτουργεί ο κόσμος των ντίλερ δολαρίων.
Έκανε τα πάντα για να επιβιώσει
και είναι καλός στους αριθμούς και τα χρήματα.
Γεννήθηκε και μεγάλωσε στο Τριεθνές, κοντά στο Φοζ ντο Ιγουασού και τη Λοντρίνα,
όπου το οικονομικό έγκλημα είναι πραγματικότητα.
Δεν υπάρχει μόνο λαθρεμπόριο,
αλλά και πολλά άτομα γύρω από τα σύνορα
με παράνομες δραστηριότητες.
Και πιστεύω ότι εξοικειώθηκε
με τη λογική για το πώς λειτουργεί το χρηματοπιστωτικό σύστημα
από όταν ήταν παιδί.
2003 ΕΡΕΥΝΕΣ ΓΙΑ ΤΗΝ ΥΠΟΘΕΣΗ ΜΠΑΝΕΣΤΑΔΟ
Επί σχεδόν τέσσερα έτη,
η Μπάνκο Εστάδο Παρανά, μια κρατική εταιρεία,
φιλοξενούσε ίσως το μεγαλύτερο πλυντήριο χρήματος στην ιστορία της χώρας.
Ο Αλμπέρτο Γιουσέφ είχε ήδη οργανώσει σχέδια για ξέπλυμα χρήματος
μέσω λογαριασμών συναλλάγματος CC5.
Έγινε γνωστή ως "Υπόθεση Μπανεστάδο".
Ντίλερ δολαρίων, στέλνοντας άτομα για βιτρίνα στο Τριεθνές,
ιδίως Παραγουανούς,
άνοιγαν λογαριασμούς CC5 σε υποκαταστήματα της Μπανεστάδο στο Φοζ ντο Ιγουασού.
Ήταν λογαριασμοί εξωτερικού,
οπότε μπορούσες να στείλεις χρήματα μέσω αυτών.
Τότε άνοιγε η αγορά της Βραζιλίας
και επιτρέπονταν κάποια είδη νόμιμων συναλλαγών σε ξένο νόμισμα.
2003 ΟΜΟΣΠΟΝΔΙΑΚΗ ΓΕΡΟΥΣΙΑ
Η υπόθεση προκάλεσε Κοινοβουλευτική Εξεταστική Επιτροπή.
Η έρευνα θάφτηκε.
Εκείνη την περίοδο, ο Αλμπέρτο Γιουσέφ είχε πολλούς φίλους στην Μπραζίλια.
Άρχισε να δημιουργεί ένα δίκτυο ευρείας επιρροής,
και τη δεκαετία του 1990, ένας πολιτικός από το Παρανά, ο Ζοζέ Ζανέν,
άρχισε να αποκτά επιρροή ως ομοσπονδιακός βουλευτής.
Έχει πεθάνει πλέον.
Και τότε άρχισε να κάνει συναλλαγές
που αργότερα θεωρήθηκαν σαφώς παράνομες.
Ο Αλμπέρτο Γιουσέφ ήταν πράκτορας του Ζανέν. Ήταν ο μεταφορέας του.
Στην πολιτεία του Παρανά, καταδικάστηκε ο πρώην βουλευτής Πέδρο Κορέα
σε φυλάκιση 20 ετών και επτά μηνών
για διαφθορά και ξέπλυμα χρήματος.
Δικαστής ήταν ο Σέρζιο Μόρο.
Σύμφωνα με πληροφορίες, ο πρώην βουλευτής δωροδοκήθηκε
εκ μέρους του Προοδευτικού Κόμματος
στο σχέδιο διαφθοράς της Petrobras.
Πριν την Petrobras, υπήρχαν άλλα ιδρύματα
απ' όπου ο Ζανέν κανόνισε συνεισφορές στο κόμμα
από επιχειρηματίες μέσω του Γιουσέφ.
Αυτός έκανε τις μεταφορές.
Έπαιρνε δολάρια, τα έστελνε στο εξωτερικό, τα αντάλλαζε με μετρητά,
και παρέδιδε αυτά τα χρήματα στην Μπραζίλια.
Και τα μοιράζαμε με δημόσιους αξιωματούχους.
Ο Αλμπέρτο Γιουσέφ είχε εμπλακεί και πάλι.
Εκείνος γνώριζε μια ντίλερ δολαρίων.
Και στράφηκε σε αυτήν όταν χρειάστηκε μετρητά,
ιδίως δολάρια ΗΠΑ.
Όταν δυσκολευόταν να παραδώσει τα χρήματα, έλεγε:
"Πρέπει να κάνω τη θυσία και να πάω στη Γιαπωνέζα.
Ένα στα γρήγορα, και φέρνω τα λεφτά".
Έτσι έλεγε αυτός. Εγώ δεν είχα ιδέα ποια ήταν ή πώς έμοιαζε.
Αλλά αυτός έλεγε ότι ήταν φοβερή
στην επίλυση χρηματικών προβλημάτων. Ήταν ο Σατανάς με φούστα.
Τέτοιου είδους παιχνίδι μ' αρέσει να παίζω.
Δεν είχα άλλου είδους επιχείρηση.
Η επιχείρησή μου ήταν μυστική.
Τα μετρητά δεν αφήνουν ίχνη.
Ζήσαμε μαζί εννιά χρόνια.
Ωραίες εποχές.
Ήμουν τρελά ερωτευμένη μαζί του.
Εκείνη την περίοδο, τον συνέλαβαν τρεις φορές.
Στην τελευταία του συναλλαγή, κατέληξε να μην μπορεί να λειτουργήσει πλέον,
να κάνει ανταλλαγή συναλλάγματος.
Οπότε συμφωνήσαμε να αναλάβω εγώ τη λειτουργία.
Δεν μπορώ να σχολιάσω τις συναλλαγές της εκ μέρους του, όταν αυτός δεν μπορούσε,
γιατί αυτό έγινε προτού εξοικειωθώ με εκείνη και την επιχείρησή της.
Δεν είχα πρόσβαση σε...
Συναντήσατε τον κ. Αλμπέρτο Γιουσέφ, όμως;
Ναι.
- Τον Ντάριο Μέσερ; - Όχι.
- Τον Ραούλ Σουρ; - Τον Ραούλ, ναι.
Ο Ραούλ ήταν ο Μικρός Εβραίος.
Είχε άψογο γούστο και μύριζε ωραία.
Ήταν πολύ φινετσάτος και κομψός, αλλά δεν είχε καθόλου λεφτά.
Αυτός συνεργαζόταν με άλλους ντίλερ. Από τους λίγους παλιούς ντίλερ δολαρίων.
Πώς γνώρισε τον Ραούλ
δεν έχω ιδέα, αλλά τον γνώρισε.
Και προφανώς, άρχισε να δουλεύει μαζί του,
και εξελίχθηκε σε σχέση.
Ανέφερε πράγματι ότι είχε έντονες διαφωνίες με τον Αλμπέρτο,
αλλά ήταν κλασικοί καβγάδες εραστών.
Ήταν ερωμένη του Γιουσέφ.
Μάλωναν. Δεν ήθελε να αφήσει τη γυναίκα του γι' αυτήν και λοιπά.
Ερχόταν αυτός κι εκείνη πετούσε τα ρούχα του
από το παράθυρο του τελευταίου ορόφου.
Στην πραγματικότητα, είχαμε μόνο έναν καβγά.
Έναν.
Εκείνος άρχισε να λείπει συχνά.
Πήγαινε στην Μπραζίλια, για παράδειγμα.
Έμενε εκεί, μετά ταξίδευε, κι εγώ του έλεγα: "Πού πας; Τι τρέχει;"
Νόμιζα ότι είχε άλλη ερωμένη, μα όχι.
Τώρα ξέρω ότι αργούσε επειδή είχε συναντήσεις με εργολάβους.
Δηλαδή έβγαζε λεφτά κρυφά από μένα και κοιμόταν μαζί μου.
Του είπα: "Μια μέρα θα έρθεις εδώ
και θα υπάρχει ένας άντρας στο κρεβάτι μας".
"Ένας άντρας στο κρεβάτι μας".
Και αυτό συνέβη τελικά.
Ήταν του Αγίου Βαλεντίνου.
Αγόρασα δύο εισιτήρια πρώτης θέσης.
Από Σάο Πάολο για Παρίσι.
Ξενοδοχείο Ριτζ.
Προεδρική σουίτα.
Και...
Σάστισε όταν άκουσε ότι θα πήγαινα στο Παρίσι.
"Δεν θα περάσω εγώ την Ημέρα των Ερωτευμένων μαζί σου.
Δεν πρόκειται".
Κάλεσα τον Μικρό Εβραίο να έρθει μαζί μου.
Ήταν συναρπαστικό ταξίδι.
Μετά τη γνωριμία της με τον Ραούλ,
άρχισε να βλέπει καλύτερα τον κόσμο.
Τότε ήταν που πήγα στη Chanel κι έκλεισαν το μαγαζί για μένα.
Κι άρχισα να ψωνίζω.
Εκείνος άρχισε να με διδάσκει.
"Κοίτα,
με τα λεφτά σου, αγοράζεις αυτό κι εκείνο".
Όλα καλόγουστα.
Γιατί μέχρι εκείνη τη στιγμή, απλώς έβγαζα πολλά λεφτά.
Αυτή είναι η θέα από το υπέροχο δωμάτιό μας.
Πώς σας φαίνεται;
Ο Μπέτο τηλεφωνούσε.
Ο Μπέτο τηλεφωνούσε στο ξενοδοχείο, ο Μπέτο...
Όλο αυτό το δράμα.
Πώς σας φαίνεται αυτό;
Σας αρέσει;
Έχουμε εδώ
ακόμα κι ένα πουλάκι.
Όταν γυρίσαμε στο Σάο Πάολο,
τηλεφώνησα στον Μπέτο.
Είχα φανταστεί πολλά πράγματα, εκτός απ' το ότι θα έλεγε:
"Τελειώσαμε".
ΜΑΡΤΙΟΣ 2014
Ντίλερ δολαρίων, επιχειρηματίες, πολιτικοί, και η εταιρεία Petrobras...
Ένα περίπλοκο σχέδιο για δωροδοκίες
και ξέπλυμα χρήματος αποκαλύφθηκε στην Επιχείρηση Πλυντήριο.
Η Νέλμα γνώριζε
όλο το σχέδιο που είχε στήσει ο Γιουσέφ με τους επιχειρηματίες,
επειδή συμμετείχε σε συναλλαγές.
Η ντίλερ δολαρίων συνελήφθη το 2014, λίγο πριν επιβιβαστεί
σε πτήση για Μιλάνο με 200.000 ευρώ κρυμμένα στο εσώρουχό της.
Δεν προσπαθούσα να διαφύγω.
Πήγαινα σε μια έκθεση επίπλων.
"Συλλαμβάνεσαι".
"Λάβαμε μια ανώνυμη πληροφορία ότι μεταφέρεις ναρκωτικά".
"Ναρκωτικά εγώ;"
"Όχι!" Είχα 200.000 ευρώ πάνω μου.
Αυτό ήταν το μόνο παράνομο.
Δεν το δήλωσα στην Εφορία, γιατί ήταν κλειστή.
Δεν είναι δικό μου πρόβλημα.
Είχα έναν κώδικα
με κάποιον
ότι αν τηλεφωνούσα κι έλεγα: "Θα πάω στην Ντίσνεϊ",
έπρεπε να ξεφορτωθούν τα πάντα.
Να τα κάψουν όλα.
Τηλεφώνησα και είπα: "Θα πάω στην Ντίσνεϊ".
Δηλαδή...
Η Επιχείρηση Πλυντήριο θεωρείται η μεγαλύτερη έρευνα
για διαφθορά και ξέπλυμα χρήματος στη χώρα.
Ένα ανταλλακτήριο συναλλάγματος σε αυτό το βενζινάδικο,
στην καρδιά της Μπραζίλια, καταμεσής σε όλα, διακινούσε μαύρο χρήμα.
Εξ ου και το όνομα "Πλυντήριο".
Ο ίδιος αστυνομικός που με συνέλαβε μου τηλεφώνησε.
Νόμιζα ότι έφερνε την εντολή απελευθέρωσής μου.
Μα έκανα λάθος.
Ήταν ένταλμα σύλληψης από τον τότε δικαστή Σέρζιο Μόρο,
με το οποίο ξεκίνησε η Επιχείρηση Πλυντήριο.
Ο δικαστής Σέρζιο Μόρο καταδίκασε 140 άτομα,
μαζί με τον πρώην πρόεδρο Λούλα και επιφανείς επιχειρηματίες.
Άτομα που διέπραξαν εγκλήματα διαφθοράς,
ακόμη και ισχυρά άτομα, λογοδοτούν στα δικαστήρια.
Κανείς δεν ήξερε τι συνέβαινε.
Μπήκα σε ένα δωμάτιο
όπου υπήρχαν τουλάχιστον 17 άντρες,
όλοι με σκυμμένο το κεφάλι έκαναν πως δεν γνωρίζονταν.
Σκέφτηκα: "Θεέ μου, τι συμβαίνει;"
Ο Λούκας ήταν εκεί.
Μας μετέφεραν.
Μας πήγαν σε άλλο χώρο.
Τότε είδα τον Ραούλ πολύ φοβισμένο, του είχαν φορέσει ζουρλομανδύα.
Μάλλον θα αντιστάθηκε στη σύλληψη.
Εγκληματικές οργανώσεις όπου ηγούνταν ντίλερ δολαρίων στοχοποιήθηκαν πρώτες.
Μεταξύ των ντίλερ αυτών ήταν ο Αλμπέρτο Γιουσέφ.
Η Νέλμα συνελήφθη για να επιβεβαιώσει όσα είπε ο Γιουσέφ
όταν τον συνέλαβαν.
Την είχαν συνδέσει με αυτόν μετά την υπόθεση Μπανεστάδο.
Γνώριζαν ότι ήταν έμπιστή του.
ΑΝΑΚΡΙΤΗΡΙΟ
"Πες μας όλα όσα ξέρεις για τον Αλμπέρτο Γιουσέφ.
Αν μας πεις, θα φύγεις σε μια βδομάδα το πολύ.
Αλλιώς, να είσαι σίγουρη ότι θα σαπίσεις στη φυλακή".
"Θα σαπίσω, τότε".
Στην πολιτική, είσαι σαν χαρτοπαίκτης.
Ο παίκτης δεν ξεμένει από λεφτά.
Μπορεί να χρεοκοπήσει, αλλά πάντα θα βρίσκει λεφτά για να παίξει.
Έτσι και στην πολιτική.
Ποτέ δεν αρνήθηκα ότι είχα βοήθεια από επιχειρηματίες.
Πρέπει να μαζέψεις λεφτά για εκλογές, γιατί κοστίζουν πολύ.
Χρειάζονται λεφτά άλλων.
Γιατί με το ταμείο του κόμματος δεν εκλέγεται κανείς.
Όσοι έχουν κάνει πέντε, έξι, επτά θητείες ξοδεύουν πολλά.
Όλα τα χρήματα πάνε σε αυτό, αλλιώς δεν θα πάρουν ψήφους.
Οι πολιτικοί δεν λένε ευθέως σε έναν επιχειρηματία:
"Θέλω εκατομμύρια ρεάλ ως αντάλλαγμα για τη χάρη".
- Επιλέγουν οικονομικούς πράκτορες. - Είναι επαγγελματίες πολιτικοί.
Τότε υπήρχαν τα παράνομα εμβάσματα.
Τώρα μιλάμε πολύ για το Bitcoin.
Είναι τρόποι ώστε τα χρήματα που λαμβάνεις εδώ
να εξαργυρωθούν στο εξωτερικό.
Πίσω από κάθε πολιτικό σχέδιο υπάρχει πάντα
ένα οικονομικό σχέδιο όπως αυτό με τους ντίλερ δολαρίων.
Ο Γιουσέφ συνεργάστηκε με τον Ντάριο Μέσερ
και έγινε ντίλερ δολαρίων, τσιράκι του Μέσερ,
του μεγαλύτερου ντίλερ δολαρίων στην ιστορία της Βραζιλίας.
Είχε τόσα χρήματα και είχε οργανώσει τόσα σχέδια,
που μπορούσε να τα αναθέτει σε υπεργολάβους.
Ο Αλμπέρτο Γιουσέφ ανεβαίνει στην ιεραρχία στον ρόλο του οικονομικού πράκτορα
και σταδιακά αρχίζει να αυτονομείται
και γίνεται επιχειρηματίας με τις δικές του επιχειρήσεις.
Πράγματι επανασυνδεθήκαμε.
Το 2013, ήρθε και μου είπε:
"Θα κάνουμε μια επιχείρηση
που θα κρατήσει έναν χρόνο.
Και μετά, τελείωσε. Τέρμα οι δουλειές με το συνάλλαγμα.
Θα βγάλουμε πολλά, δεν θα χρειάζεται πια".
Ήταν για να εκλεγούν αρκετοί βουλευτές και ποιος ξέρει τι άλλο.
Είπα: "Εντάξει".
Η ειδική ομάδα ερευνά υπεξαίρεση στην Petrobras...
Δωροδοκίες από κατασκευαστικές εταιρείες, συνεργάτες της Petrobras.
Δεν ήμουν στην Επιχείρηση Πλυντήριο, γιατί δεν δούλεψα για την Petrobras.
Ήμουν ντίλερ δολαρίων.
Αλλά με την Petrobras δεν είχα απολύτως καμία συναλλαγή.
Βασικά, δεν ήξερα καν γιατί ήμουν εκεί.
Υπήρχε και αυτό.
Κατάφερε να συναντήσει δύο εραστές της ενώ ήταν στη φυλακή.
Αλμπέρτο Γιουσέφ και Ραούλ Σουρ.
Με έβαλαν σε ένα κελί μόνη μου.
Υπήρχαν τρία κελιά το ένα δίπλα στο άλλο, με στρώματα που μύριζαν ούρα.
Νομίζω ότι ήταν 20 άντρες στα άλλα δύο κελιά.
Την τρίτη ή τέταρτη μέρα,
κατέφθασε ο κύριος Πάολο Ρομπέρτο Κόστα από την Petrobras.
Ο Μπέτο ήταν ήδη εκεί.
Αυτή είναι η πιο δύσκολη στιγμή, όταν αναρωτιέσαι:
"Τι κάνω εδώ; Πώς θα είναι το μέλλον;"
Έβλεπες όλους εκείνους τους άντρες,
ολόκληρους άντρες να κλαίνε λέγοντας:
"Θέλω να φύγω".
Έβλεπες άθρησκους να γίνονται Ευαγγελικοί,
Χριστιανοί ή παγανιστές.
Ήταν πρωτόγνωρο για μένα και τρομακτικό.
Ήταν δύσκολο για όλους. Πολύ δύσκολο.
Ιδίως για τον Ραούλ.
Συνελήφθη επίσης και ο γιος του.
Δεν ξέραμε πόσο μεγάλη ήταν η Επιχείρηση Πλυντήριο.
Καθόλου. Ήταν η πρώτη μέρα. Δεν ήταν στις ειδήσεις.
Εμείς ήμασταν η είδηση.
Σχεδόν όλοι πίστευαν ότι ήταν ζήτημα ημερών να λυθεί το πρόβλημα.
Και ο Γιουσέφ πίστευε θα λυνόταν γρήγορα.
Και ο Ραούλ. Όπως σε κάθε άλλη επιχείρηση μέχρι την Επιχείρηση Πλυντήριο.
Η διάθεση της Νέλμα άλλαζε πολύ γρήγορα,
και μερικές φορές το ίδιο θέμα που την έκανε να γελάει,
μετά από λίγο την αναστάτωνε.
Ήμουν η πρώτη γυναίκα που συνελήφθη στην Επιχείρηση Πλυντήριο.
Δύσκολα αποδέχεσαι ότι είσαι στη φυλακή, αλλά πρέπει να το αποδεχτείς.
Γιατί; Επειδή είσαι σε άρνηση.
Για παράδειγμα, έλεγα: "Δεν θέλω ανεμιστήρα, γιατί θα βγω".
Όχι, δεν θα βγεις από εδώ. Οπότε, τι κάνεις;
Πρέπει να προσαρμόσεις το κελί σου.
Καθάριζε το κελί της πέντε φορές τη μέρα.
Είναι λίγο τρελή.
Αλλά τα πηγαίναμε καλά, γιατί με πρόσεχε πολύ.
Μου μαγείρευε. Νοιαζόταν για μένα.
Και μετά άρχισε να με φροντίζει.
Ο κύριος Πέδρο είναι φοβερή μορφή.
Ο Αλμπέρτο Γιουσέφ δεν της μιλούσε, ενώ εκείνη του μιλούσε.
Δεν της έλεγε ούτε "καλημέρα". Δεν ήθελε.
Ο Μπέτο έλεγε: "Δεν τη θέλω εδώ μέσα!"
Κι ο Πέδρο έλεγε: "Να έρθει στη δική μου πλευρά!"
Ο Γιουσέφ δεν είχε διαβάσει ποτέ του βιβλίο.
Του έδωσα το πρώτο του βιβλίο για να με αφήσει ήσυχο να κοιμηθώ.
Παίζαμε χαρτιά, ντόμινο και σκάκι.
Αλλά κάποια στιγμή, όταν παίζεις πόκερ ή οτιδήποτε άλλο,
σοβαρεύει πολύ το πράγμα.
Έτσι, έπεφταν νέες ιδέες, όπως το να παίξουμε "Σταμάτα".
Ο Γιουσέφ δεν το ήξερε, αλλά ήταν σοβαρό παιχνίδι
που άξιζε το κυριακάτικο ψωμί σου.
Γιατί την Κυριακή έφερναν ψωμί από αλλού, όχι όπως τις καθημερινές.
Πολύ ζόρικο παιχνίδι όταν παίζεις για το ψωμί.
Μια φορά κέρδισα δύο ψωμάκια σε ένα Σαββατοκύριακο.
Πάντα θεωρούσα πολύ έξυπνο τον Λούκας. Αλλά...
Πάντα υπάρχει ένα "αλλά".
Μας τσάκωσαν μαζί στην Επιχείρηση Πλυντήριο.
Τον συνέλαβαν μαζί μου και με απογοήτευσε πάρα πολύ,
γιατί όταν έγινε η σύλληψη, τον ρώτησαν:
"Θα μιλήσεις για τη Νέλμα;
Θα μας πεις για την περιουσία της;
Αν δεν μιλήσεις, θα πας φυλακή".
Δεν άντεξε ούτε πέντε λεπτά. Τους τα είπε όλα.
Ο ομοσπονδιακός δικαστής Σέρζιο Μόρο ενέκρινε την πρώτη συμφωνία επιείκειας
στην Επιχείρηση Πλυντήριο.
Η συμφωνία υπογράφηκε στο δικαστήριο της Κουριτίμπα,
και αφορά τον κατηγορούμενο Λούκας Πάσι Ζούνιορ.
Κατηγορήθηκε για οικονομικά εγκλήματα, ξέπλυμα χρήματος,
και εγκληματική συνέργεια ως υπάλληλος της ντίλερ δολαρίων
Νέλμα Μιτσούε Πενάσο Κοντάμα.
Ευτυχώς, πέρασα πέντε μήνες στο ομοσπονδιακό κρατητήριο.
Κάποιοι πήγαν σε σωφρονιστικά ιδρύματα.
Επειδή είχα προσφέρει υπηρεσίες στο κέντρο κράτησης,
καταφέραμε να τους πείσουμε να χωρίσουν
τα κελιά της Επιχείρησης Πλυντήριο από εκείνα που ήταν για άλλα εγκλήματα.
Υπήρχε όντως διαφορά, γιατί ήταν όλοι κρατούμενοι
για εγκλήματα λευκού κολάρου.
Νέες συλλήψεις στην επιχείρηση που ερευνά τη διαφθορά στην Petrobras.
Μεταξύ τους ο Μαρσέλο Οντεμπρέχτ, πρόεδρος της μεγαλύτερης κατασκευαστικής στη χώρα.
Ήρθε ο Μαρσέλο.
Υπήρχε μόνο ένα κρεβάτι στο κελί μου.
Τα άλλα είχαν κουκέτες. Έτσι ο Μαρσέλο κοιμήθηκε στο πάτωμα.
Ο Μαρσέλο είχε εμμονή με την τακτοποίηση.
Αυτός τακτοποιούσε το ψυγείο,
κι εγώ το ανακάτευα και έλεγα: "Μαρσέλο, το ψυγείο είναι χάλια".
Πεταγόταν σαν τρελός να τακτοποιήσει το ψυγείο.
Μετά το ανακάτευα πάλι.
Εντελώς ξαφνικά,
ήρθε μια ανώτερη γραμματέας της Οντεμπρέχτ.
Η κυρία Μαρία Λούσια είχε φυλακιστεί μαζί μας.
Έφτασε εκεί εντελώς συγκλονισμένη
και εξαιρετικά ευάλωτη.
Χρειάζονταν την κατάθεσή της ώστε να αναγκαστεί
ο Μαρσέλο Οντεμπρέχτ
να δεχτεί τη συμφωνία επιείκειας.
Εκείνη αναρωτιόταν.
Της έλεγα: "Κυρία Μαρία Λούσια, ζύγισε τις επιλογές σου.
Την ελευθερία σου ή την καταδίκη σου.
Εγώ είμαι εδώ πολύ καιρό.
Να είσαι βέβαιη ότι αν τους δώσεις αυτό που θέλουν,
σίγουρα θα απελευθερωθείς.
Αλλά πρέπει να έχεις καθαρή συνείδηση".
Προσπαθήσαμε να της πούμε: "Μην το κάνεις αυτό.
Είσαι στην εταιρεία 30 χρόνια. Το αφεντικό σου είναι δίπλα".
Η Νέλμα έλεγε: "Θα μπλέξεις.
Εγώ είμαι εδώ μέσα. Ξέρω πώς είναι.
Αν δεν καρφώσεις, τελείωσαν όλα για σένα".
Η Μαρία Λούσια Ταβάρες ήταν η πρώτη υπάλληλος της Οντεμπρέχτ που συνεργάστηκε.
Αποκάλυψε την ύπαρξη ειδικού τμήματος δωροδοκίας στην εταιρεία.
Κατέθεσε σήμερα στον δικαστή.
Μόλις γνωρίσει κάποιον η Νέλμα, τον ψυχανεμίζεται.
Αντιλαμβάνεται πώς είναι αυτός ο άνθρωπος.
Ήταν μια εκρηκτική κατάθεση.
Η Νέλμα την έπεισε να μιλήσει για τον Μαρσέλο.
Η Νέλμα μάλλον το έκανε
για να επωφεληθεί στη δική της συμφωνία επιείκειας,
γιατί όποιο στοιχείο συνεισφέρουν στην έρευνα
είναι σημαντικό.
Μπορεί να μετρήσει σαν "πόντος" υπέρ τους, ας πούμε.
Σε αυτήν τη συμφωνία,
πιστεύω ότι ίσως να βοήθησα.
Δεν ξέρω αν κέρδισε αντικειμενικά οφέλη
όσον αφορά την ποινή της, αλλά άρχισαν να τη βλέπουν
από την ομάδα της Επιχείρησης Πλυντήριο στην Κουριτίμπα
σαν συνεργάτη τους, σαν άτομο που μπορούσαν να βασιστούν πάνω του.
Βοήθησε πραγματικά σε εκείνη τη φάση.
Έχει σημασία για εκείνη. Θέλει να διευθύνει.
Θέλει να λέει: "Εγώ θα σε βοηθήσω".
Αυτό νομίζω ότι είναι. Είναι σαν καλλιτέχνιδα.
Κυρίες και κύριοι, η Νέλμα Κοντάμα.
Νέλμα, ευχαριστώ για τη συμμετοχή.
Κοίτα τι ωραία!
Κοίτα πόσο σημαντική είμαι.
Ο πρόεδρος είναι χαμηλότερα από μένα.
Είναι τέλειο!
Δεν παρίστανε το θύμα.
Ποιος μπορεί να ξεχάσει ότι έβγαζε φωτογραφίες και τις πόσταρε
φορώντας τη συσκευή επιτήρησης;
Χαστούκι στα μούτρα μας.
Δεν ξέρω αν κάνει την ινφλουένσερ
ή μοστράρει τη μοντέρνα της συσκευή επιτήρησης.
Φοβόμουν να βγω έξω.
Τότε είπα: "Ξέρεις κάτι; Θα βγω με τη συσκευή. Γιατί να την κρύψω;"
Μάλλον της άρεσε να είναι σαν ηρωίδα ταινίας του Χόλιγουντ,
η παράνομη. Η λησταρχίνα.
Στην εκπομπή της Μαριάνα Γκοντόι...
Δεν θεωρείς τον εαυτό σου ληστρικό;
Όχι, δεν θεωρώ πως είμαι ληστρική.
Ίσως αυτή η επίδειξη της δραστηριότητάς της
και το καμάρι με το οποίο λέει ότι είναι ντίλερ δολαρίων
είναι προσωπικό της χαρακτηριστικό.
Είπα: "Καταλαμβάνω σχεδόν μισή σελίδα σε κυριακάτικη εφημερίδα".
Ίσως να ήταν έτσι σε οποιαδήποτε δουλειά.
Από οδοντίατρος, ντίλερ δολαρίων;
Αυτό είναι θέμα για άλλη συνέντευξη.
Της άρεσε να κάνει επίδειξη.
Ο κόσμος με αναγνώριζε και ζητούσε να βγάλει σέλφι μαζί μου.
Μου φαινόταν αστείο.
Κι άλλη μια φορά, σε ολόκληρη τη σελίδα.
Αλλά έγινα μεγάλη διασημότητα επειδή τραγούδησα
στην Κοινοβουλευτική Εξεταστική Επιτροπή, τη στιγμή που...
Δεν ήταν προσχεδιασμένο, στην Εξεταστική Επιτροπή για την Petrobras
όπου διεξαγόταν η μεγαλύτερη επιχείρηση κατά της διαφθοράς στον κόσμο.
Και ξαφνικά, ένας βουλευτής ήθελε να μάθει για την προσωπική μου ζωή.
Κηρύσσω την έναρξη της 18ης συνεδρίασης της Εξεταστικής Επιτροπής,
με σκοπό την έρευνα για παράνομες πρακτικές και παρατυπίες
εντός της εταιρείας Petroleo Brasileiro S.A., Petrobras,
μεταξύ των ετών 2005 και 2015.
Η σημερινή δημόσια ακρόαση έχει αντικείμενο
τις καταθέσεις των Νέλμα Κοντάμα, Ρενέρ Λουίς Περέιρα ντα Σίλβα, Κονράδο...
"Η Νέλμα είναι αυτή;
Η Νέλμα η συμφοιτήτριά μας;"
Ξαφνικά, βλέπουμε τη Νέλμα στην έρευνα της Petrobras.
Φώναξα τη γυναίκα μου που επίσης σπούδασε μαζί μας.
Ήταν κοντά και της είπα: "Μάρσια, κοίτα ποια είναι".
Είχαμε σαστίσει.
Και σκεφτήκαμε: "Θεέ μου, τι έγινε;"
Βρίσκομαι εδώ σήμερα υπό έρευνα, αφού έχω ήδη
δικαστεί και καταδικαστεί από τον δικαστή Σέρζιο Μόρο.
Έτσι είναι οι μικρές πόλεις.
Όλοι γνωρίζονται μεταξύ τους.
Ήσασταν ερωμένη του Αλμπέρτο Γιουσέφ;
Συζούσα με τον Αλμπέρτο Γιουσέφ από το 2000 μέχρι το 2009.
Ήμουν σε μια Εξεταστική Επιτροπή, που πίστευα ότι ήταν σοβαρή,
κι ένας βουλευτής επέμενε:
"Ήσασταν ερωμένη του;"
"Ερωμένη" είναι μια λέξη που καλύπτει τα πάντα.
Η ερωμένη είναι σύζυγος, είναι φίλη...
- Δεν απαντώ στην κρίση... - Απαντώ εγώ.
- Απαντώ. - Απλώς διαβάζω αυτό που γράφτηκε.
Και εξηγώ.
Εξηγώ.
Απλώς διαβάζω. Είναι πρόβλημα;
- Μπορώ να συνεχίσω; - Ναι.
"Αν θέλεις να μάθεις
εάν ερωμένη σημαίνει φίλη, σύζυγος, σύντροφος, συνεταίρος,
τότε ήμουν ερωμένη του.
Υπάρχει και τραγούδι του Ρομπέρτο Κάρλος..."
Και εκείνη τη στιγμή,
όλοι άρχισαν να τραγουδούν μαζί μου.
Οπότε έκανα αυτό.
Δεν παίρνεις σοβαρά την κυρία Νέλμα.
Αυτή τραγούδησε το "Amada Amante", θυμάσαι;
Το αποκορύφωμά της, όταν το τραγούδησε με βουλευτές να τη συνοδεύουν.
Τι άλλο μπορούσα να κάνω;
Κι αυτός νόμιζε πως έκανα επίδειξη. Δεν έκανα επίδειξη.
Προστάτευα τον εαυτό μου από την ερώτηση
που μου έκανε, η οποία δεν ήταν διακριτική
και ήταν εξαιρετικά αγενής.
Κι εγώ είμαι μια κομψή κυρία. Σας παρακαλώ.
Γνώρισα τη Νέλμα στην Τεχνική Σχολή του Λινς, τη δεκαετία του '80.
Ήμασταν 15, 16, 17 χρονών.
Ναι, η Νέλμα ήταν πολύ ζωηρή.
Οι ζωηροί κάθονται στο πίσω μέρος της τάξης
και όλοι μαζί κάνουν χαβαλέ.
Η Νέλμα καταγόταν από πλούσια και παραδοσιακή οικογένεια στο Λινς.
Γνώρισα τη Νέλμα όταν δίναμε εισαγωγικές εξετάσεις για το κολέγιο Λινς.
Οι παλιοί κάνουν καψόνια στους πρωτοετείς.
Και πηγαίναμε μεταμφιεσμένοι.
- Δες τη Νέλμα σαν γκέισα. - Είναι ντυμένη γκέισα.
Πριν από 30 χρόνια αποφοιτήσαμε από την Οδοντιατρική του Λινς.
Όλη η συμμορία που ξέρεις ήδη...
Όλα τα χρόνια στην οδοντιατρική σχολή,
εγώ ήμουν η σπασίκλα που δεν έβγαινε, που δεν πήγαινε στα πάρτι.
Πουθενά δεν πήγαινα.
Άρχισα να βγαίνω έξω στο τελευταίο μου εξάμηνο.
- Η Νέλμα, η Ιόνι, η Τζιζέλα... - Ναι, η Ιόνι, εσύ, η Ρομπερτίνια...
Η Ρομπερτίνια.
Είναι σπάνιο για τη Νέλμα Κοντάμα να έχει φίλους.
- Αρτούρ! - Αγάπη μου!
Με πολλούς φίλους έχουμε χαθεί.
Γιατί δεν ήταν φίλοι με τη Νέλμα Κοντάμα.
Ήταν φίλοι με τα λεφτά της Νέλμα Κοντάμα.
Αγαπημένε μου Αρτούρ. Θυμάσαι που χορεύαμε στο Μιλάνο;
Θυμάμαι.
Πάντα έτσι ήμασταν.
- Έλεγε: "Αρτούρ!" - Έλεγα: "Αρτούρ!"
"Αρτούρ, έλα μαζί μου στο Παρίσι".
Κι εγώ έλεγα...
Έλεγε: "Αρτούρ, σου στέλνω το εισιτήριο. Έλα.
Για αύριο είναι".
Εγώ έλεγα: "Αύριο;"
"Ναι, αύριο". Και μετά...
Αυτός είναι ο καλός μου φίλος. Ο συνεργός μου.
- Όχι συνεργός. - Όχι. Ηρεμήστε όλοι.
Δεν θέλουμε να σε εκθέσουμε, σωστά;
Δεν δουλεύω ούτε με δολάρια ούτε με ευρώ.
Μιλάνο, Κωνσταντινούπολη...
Η Κωνσταντινούπολη είναι απαίσια.
Αρτούρ. Η Κωνσταντινούπολη είχε πολύ γέλιο.
Είναι τρελή, απρόβλεπτη και ανεύθυνη.
Κοίτα, κρύβεται! Κοίτα εδώ!
Πάω στο σπίτι τώρα.
Ήρθε η ώρα για τον κατ' οίκον περιορισμό.
Γιατί στις δέκα το βράδυ...
Είχα τους φίλους μου στο κολέγιο και όταν ήμασταν πολύ αγχωμένοι,
έλεγα: "Παιδιά, πάμε μια βόλτα;
Να πετάξουμε χαμηλά πάνω απ' το Λινς;"
Ήταν ένα αεροπλάνο που ανήκε στην οικογένεια της Νέλμα.
Ήταν σταθμευμένο στο αεροδρόμιο, και κάθε τόσο, πηγαίναμε εκεί.
Κανόνιζε με τον πιλότο χωρίς να το ξέρει η μητέρα της.
Τα κανόνιζε όλα με τον πιλότο,
αλλά πιλοτάριζε κι εκείνη.
Δεν ήξερα να πιλοτάρω.
Ο πιλότος με άφηνε να πάρω τον έλεγχο του αεροπλάνου.
Ξαφνικά, συνειδητοποίησα ότι εκείνη άλλαζε θέση με τον πιλότο.
"Ησύχασε. Ξέρω τι κάνω".
Ήταν επικίνδυνη διασκέδαση, γιατί δεν είχα άδεια.
Ας με συγχωρήσουν οι πιλότοι.
Παίρναμε μπίρες να πίνουμε. Και γυρνούσαμε πάνω από την πόλη.
Ο πιλότος έκανε μερικά λουπ, αλλά εκείνη απλώς ανεβοκατέβαινε.
Και τι εισπράξατε από εκείνη; Το γέλιο.
Έσκαγε στα γέλια με τις πανικόβλητες φάτσες μας.
Διασκέδαζαν επειδή έκαναν κάτι με τρόπο "ακατάλληλο".
Εγώ όχι. Εγώ ήμουν εκεί
και σκεφτόμουν αυτό που έβλεπα εκεί κάτω από ψηλά.
Και σκεφτόμουν: "Φίλε μου...
Δεν κάνω εγώ για οδοντίατρος.
Δεν πρόκειται να πετύχει!"
ΑΠΡΙΛΙΟΣ 2022
ΛΙΣΑΒΟΝΑ ΠΟΡΤΟΓΑΛΙΑ
Η Νέλμα είναι πάλι στις ειδήσεις σήμερα.
Συνελήφθη στην Πορτογαλία κατηγορούμενη για κάτι
ακόμη χειρότερο από την προηγούμενη φορά: διεθνή διακίνηση ναρκωτικών.
Η έρευνα δείχνει
μια γυναίκα ως αρχηγό της οργάνωσης.
Η Νέλμα Κοντάμα στο στόχαστρο της έρευνας, κατηγορούμενη για ξέπλυμα χρήματος
ενός περίπλοκου δικτύου διακίνησης ναρκωτικών.
Από αυτοκράτειρα της Επιχείρησης Ξέπλυμα, έγινα αυτοκράτειρα διακίνησης ναρκωτικών.
Καθόμουν στο μπαλκόνι ενός ξενοδοχείου.
Ήρθαν εννιά ή δέκα αστυνομικοί και είπαν...
"Συλλαμβάνεσαι".
Στην Πορτογαλία, η Νέλμα θεωρείται εξαιρετικά επικίνδυνο άτομο.
ΔΙΚΗΓΟΡΟΣ
Όσο η Νέλμα κρατούνταν στο Σωφρονιστικό Κατάστημα Σάντα Κρουζ ντο Μπίσπο,
υπαγόταν σε ένα σύστημα
όπου δεν είχε καμία επαφή με άλλους κρατούμενους.
Στην Επιχείρηση Πλυντήριο, κάτι ήξερα, γιατί ήμουν ντίλερ δολαρίων.
Σε αυτήν την επιχείρηση, όμως, δεν είχα ιδέα για τι με κατηγορούσαν.
Οι έρευνες δείχνουν ότι στην ντίλερ δολαρίων ανήκε μέρος
από τα 580 κιλά κοκαΐνης που βρέθηκαν στην άτρακτο του αεροπλάνου
πορτογαλικής ιδιοκτησίας στο αεροδρόμιο της πρωτεύουσας.
Έμπλεξε σε αυτήν τη διαδικασία, αναμφίβολα,
λόγω της σχέσης της με κάποιο άλλο άτομο.
ΠΡΩΗΝ ΕΡΑΣΤΗΣ ΤΗΣ ΝΕΛΜΑ ΚΑΙ ΔΙΚΗΓΟΡΟΣ
Είχα σχέση με αυτό το άτομο.
Με πρόδιδε ένας τιποτένιος.
Ένας τιποτένιος!
Κανείς δεν τον ξέρει αυτόν,
αλλά όλοι ξέρουν τη Νέλμα Κοντάμα.
Δεν είναι έξυπνος άνθρωπος.
Δεν είναι εγκληματίας, γιατί ένας εγκληματίας,
με συγχωρείτε, τουλάχιστον έχει υπόληψη στον κόσμο του εγκλήματος.
Κρατάει τον λόγο του.
Πιστεύω ότι εκείνη δεν συμβιβάστηκε
με έναν κατώτερο τρόπο ζωής
μετά τη σύλληψή της στην Επιχείρηση Πλυντήριο.
Το τραβάμε να βγει
και μετά πάλι πίσω.
Το τραβάμε και το σπρώχνουμε.
Τραβάμε και σπρώχνουμε.
Και ούτω καθεξής.
Δεν είχε προοπτικές.
Δεν γινόταν να επιστρέψει, οπότε στράφηκε στον κόσμο των ναρκωτικών,
που είναι πολύ σοβαρό έγκλημα.
Είναι κάτι που βλάπτει σοβαρά τους άλλους.
Όσο έπαιρνε δολάρια από τους πλούσιους για να τα δώσει σε πολιτικούς ήταν αλλιώς.
Να είσαι υπό έρευνα για διεθνή διακίνηση ναρκωτικών
είναι πολύ σοβαρό.
Είμαι απόλυτα και κατηγορηματικά εναντίον των ναρκωτικών. Εναντίον.
Εναντίον. Δεν πίνω ούτε καπνίζω.
Πώς θα πουλούσα ναρκωτικά;
Η Νέλμα δεν δέχτηκε να εκδοθεί στη Βραζιλία,
όταν πρωτοαναφέρθηκε αυτό.
Δεν ήθελε να γυρίσει στα τυφλά στη Βραζιλία.
Μετά, κατάλαβε ότι ήταν λογικό να επιστρέψει στη χώρα,
να υπερασπιστεί τον εαυτό της στην υπόθεση.
Ντίλερ δολαρίων που είχε καταδώσει επιχειρηματίες και πολιτικούς
εκδόθηκε από την Πορτογαλία στη Βραζιλία.
Έφτασε χθες το βράδυ στο Σαλβαντόρ.
Μεταφέρθηκε στο Αρχηγείο της Ομοσπονδιακής Αστυνομίας...
ΣΑΛΒΑΝΤΟΡ ΜΠΑΪΑ
ΟΜΟΣΠΟΝΔΙΑΚΗ ΑΣΤΥΝΟΜΙΑ
Στην "Επιχείρηση Αποκάλυψη",
ερευνήθηκαν εννέα άτομα.
Ήμουν η μόνη γυναίκα.
Ήμουν το μόνο άτομο που συνελήφθη στο Σαλβαντόρ.
Ήμουν εκεί τρεις μήνες, γιατί εκεί ξεκίνησε η υπόθεση.
Ήταν κόλαση για μένα.
Ήταν το χειρότερο πράγμα που μου είχε συμβεί ποτέ.
"Αυτή είναι η κόλαση;"
Σκεφτόμουν: "Αυτή είναι η κόλαση;"
Αν όλα πάνε χάλια, ίσως και να χειροτερέψουν.
Εμφανίστηκαν δύο ρυτίδες εδώ.
Και αυτές οι δύο ρυτίδες...
Είμαι οδοντίατρος, οπότε ξέρω το μυϊκό σύστημα.
Εμφανίστηκαν επειδή δεν γελάω.
Έτσι, αυτό εδώ αρχίζει να ατροφεί.
Ατροφεί.
Η Νέλμα συνελήφθη με την κατηγορία
για υποτιθέμενη διεθνή διακίνηση ναρκωτικών και εγκληματική οργάνωση.
Ο κύριος στόχος μας εδώ είναι το θέμα της ελευθερίας της.
Ξέρεις αν το υπέγραψαν;
Μπορείς να το ελέγξεις;
Γεια, Τιάγκο. Ο Μπρούνο πάλι. Να σε πάρω σε πέντε λεπτά;
Τι ώρα τελειώνεις από τη δουλειά σου;
Μιλάμε για μία υπογραφή σε επίσημη επιστολή. Πώς είναι δυνατόν;
Πέρασα έξι μήνες στην Πορτογαλία,
μετά πέρασα τρεις μήνες στο Σαλβαντόρ,
και τέσσερις μήνες εδώ στο Σάο Πάολο.
Εδώ ήταν εύκολα.
Κορίτσια, εκδόθηκε η εντολή αποφυλάκισης.
Πάω εκεί τώρα, εντάξει;
Πάω να το επιβλέψω. Θα σας ενημερώσω. Τα λέμε αργότερα.
ΓΥΝΑΙΚΕΙΕΣ ΦΥΛΑΚΕΣ ΣΑΝΤΑΝΑ
Ολοκληρώνει τη διαδικασία αποφυλάκισης και μόλις τελειώσει,
θα με ειδοποιήσει. Ελάτε μέσα να περιμένετε...
Όχι, θα κάνουμε κάτι καλύτερο.
Θα φέρουμε το αμάξι εδώ για να μπει κατευθείαν.
Ξέρετε τι γεύση έχει η ελευθερία;
Γλυκόπικρη γεύση.
ΔΙΚΑΣΤΗΡΙΟ ΕΓΚΡΙΝΕΙ ΓΙΑ ΤΗ ΝΕΛΜΑ ΚΑΤ' ΟΙΚΟΝ ΠΕΡΙΟΡΙΣΜΟ
Η Νέλμα δεν είναι απλώς πελάτισσα, είναι μοναδική περίπτωση.
Επισκεπτόμουν τη Νέλμα δύο φορές την εβδομάδα στην Πορτογαλία.
Και μου τηλεφωνούσε κι εκείνη κάθε μέρα,
ακόμη και τα Σάββατα, τις Κυριακές και τις αργίες.
Πάντοτε με άκουγε,
πάντοτε με κοιτούσε.
Πάντοτε με κοιτούσε στα μάτια.
Συζητούσαμε και πιο καθημερινά πράγματα.
Το πώς αισθανόταν,
τις ανησυχίες της,
αλλά και για την υγεία της,
τις μελλοντικές της φιλοδοξίες.
Στάσου να σε βοηθήσω.
Άρχισε να νιώθει αρκετά άνετα ώστε να ξεσπάει,
όλο και πιο συχνά καθώς γνωριζόμασταν καλύτερα.
Και, ναι, αυτήν τη στιγμή,
με τη Νέλμα, μπορώ να θεωρήσω...
Μάλιστα, συχνά με λέει "γλυκιά μου".
- Κούκλα είσαι. - Εγώ;
Κάποιοι έλεγαν ότι δεν θα έβγαινα ποτέ από τη φυλακή.
Αυτό με κούρασε πολύ.
"Μανουέλα, δεν θα βγω από εδώ".
"Φυσικά θα βγεις".
"Μα αν μείνω εδώ μέσα για οκτώ ή δέκα χρόνια;"
"Κι εγώ τι νομίζεις ότι κάνω;
Αν ήταν να μείνεις μέσα για οκτώ ή δέκα χρόνια,
δεν θα ήμουν εδώ".
Κυρία Μανουέλα, θα ήθελα να σου συστήσω τους δικηγόρους μου.
- Τον κ. Μπρούνο. - Χάρηκα.
Και τον κ. Φελίπε.
Η κυρία Μανουέλα ήταν μαζί μου τους πρώτους έξι μήνες.
Είμαι κατηγορούμενη και σε μια υπόθεση στην Πορτογαλία.
Επιβλέπει τα πάντα εκεί και τώρα έχουμε εσάς.
Κυρία Μανουέλα, είναι νέοι, λαμπροί δικηγόροι,
και ειδικεύονται σε εγκληματικές οργανώσεις.
Αυτός είναι ένας από τους λόγους
που αλλάξαμε τη στρατηγική μας.
Είπα: "Όχι, πρέπει να βάλω τα δυνατά μου.
Δεν γίνεται. Αν εκείνος ο τιποτένιος βγήκε από τη φυλακή,
εγώ γιατί δεν βγήκα;"
Μοιάζουμε πολύ σε πολλά πράγματα,
με πρώτο το κακό γούστο στους άντρες.
Γελάμε πολύ μαζί.
Πολύ.
Και μάλιστα, κάποτε γελούσαμε γι' αυτό ακριβώς.
Μου είπε: "Άκου, συνήγορε, μόλις βγω από εδώ μέσα,
θα σου βρω έναν εραστή".
Κι εγώ γέλασα και είπα: "Αν κρίνω από τους πρώην σου..."
Είναι όπως λένε. Ότι οι άντρες είναι για να μας ληστεύουν,
να μας ταπεινώνουν και να μας χρησιμοποιούν.
Στην περίπτωση του Μπέτο, για παράδειγμα, είχα και προσωπική σχέση
και επιχειρηματική σχέση μαζί του.
Στην Επιχείρηση Πλυντήριο μπλέξαμε
λόγω της σχέσης της με τον Γιουσέφ.
Αν ήταν μόνο οι συνηθισμένες συναλλαγές, ίσως να μη μας είχαν πιάσει.
Όπως άλλους που συνεργάζονταν με τον Γιουσέφ και δεν πιάστηκαν.
Δεν ήθελαν τη Νέλμα εκεί. Αλλά δεν είπα τίποτα για τον Γιουσέφ.
Και προς έκπληξή μου, είδα στην τηλεόραση
ότι ο Μπέτο υπέγραφε μια συμφωνία επιείκειας.
O Αλμπέρτο Γιουσέφ έλαβε μειωμένη ποινή ως αντάλλαγμα,
αφού τα στοιχεία που έδωσε για την υπόθεση Petrobras
αποκάλυψαν το σχέδιο της εταιρείας.
ΓΕΝΙΚΗ ΕΙΣΑΓΓΕΛΙΑ
"Αν το έκανε αυτό,
ελπίζω να με πάρει μαζί του και να με προστατέψει".
Δεν συνέβη αυτό.
Είπα: "Λοιπόν, η ζωή συνεχίζεται. Πάμε παρακάτω".
Κι αυτό ήταν.
Το θέμα δεν είναι αν συγχωρείς ή όχι.
Όλα καλά. Είμαστε πάτσι. Η ζωή συνεχίζεται.
Εύχομαι ευτυχία σε όλους.
Όλους. Και η ζωή συνεχίζεται.
Στοιχεία για παράνομες υποκλοπές στο κελί του Αλμπέρτο Γιουσέφ...
Μετά από αλλεπάλληλες δικαστικές αποφάσεις,
οι συνήγοροι εξασφάλισαν την αποφυλάκιση...
Η ειδική ομάδα αποδυναμώθηκε όταν διέρρευσαν συζητήσεις
μεταξύ δύο βασικών προσώπων: του τότε δικαστή Σέρζιο Μόρο
και του εισαγγελέα Ντελτάν Νταλανιόλ.
Ο Σέρζιο Μόρο, ο Ντελτάν Νταλανιόλ και η ομάδα τους
πήραν αποφάσεις που παραβίαζαν τον νόμο.
Πάντα ενεργούσα σύμφωνα με τον νόμο.
Πάντα με βάση την ηθική του δικαστικού συστήματος.
Λένε ότι ο Μόρο έδωσε άτυπα στοιχεία στους εισαγγελείς.
Υπήρξαν κακοδικίες,
παρανομίες, ανήθικες πράξεις...
Δεν συμβούλεψα ποτέ την Εισαγγελία να κάνει οτιδήποτε.
Οι εισαγγελείς εκμεταλλεύονται τη δημοσιότητα που είχαν.
Ο Σέρζιο Μόρο επιβεβαιωμένα υπουργός της κυβέρνησης Μπολσονάρο.
Ο πρώην δικαστής παρέδωσε το Υπουργείο Δικαιοσύνης και Δημόσιας Τάξης...
Ο Σέρζιο Μόρο συνεχίζει την προεκλογική του εκστρατεία.
Αρκετές διαρροές προκάλεσαν ερωτήματα για την αμεροληψία του πρώην δικαστή
που ηγήθηκε στη μεγαλύτερη επιχείρηση κατά της διαφθοράς στη χώρα.
Η Επιχείρηση Πλυντήριο είχε 79 φάσεις και 278 καταδίκες.
Η ειδική ομάδα διαλύθηκε τον Φεβρουάριο του 2021.
Φαινόταν ότι θα έρθει αυτή η ανατροπή,
γιατί ό,τι ανεβαίνει πολύ γρήγορα πέφτει και πολύ γρήγορα.
Μεγαλώνει η ματαιοδοξία.
Κι όταν μεγαλώνει η ματαιοδοξία,
χάνεσαι μέσα στην εξουσία.
Έντονη μοναξιά.
Ένιωσα ένα βαθύ κενό μέσα της στο τέλος της ημέρας, όταν πήγε σπίτι,
όταν τελείωσαν όλα όσα έκανε εκείνη τη μέρα.
Σαν καλλιτέχνης ή κωμικός
που δεν βρίσκει κανέναν όταν γυρίζει στο σπίτι.
Ένα φυσιολογικό άτομο.
Δεν ξέρω πώς επανασυνδεθήκαμε. Μιλούσαμε κι εκείνη είπε:
"Δεν έχω κανέναν στο πλάι μου. Δεν έχω παιδιά. Δεν έχω τίποτα.
Λοιπόν, άξιζαν τον κόπο όλα αυτά;
Αλλά δεν πειράζει. Όλα καλά.
Αύριο είναι μια νέα μέρα. Θα τα καταφέρω. Θα κάνω δουλειές..."
Υποδυόταν πλέον αυτήν την προσωπικότητα.
Την αποκαλώ "προσωπικότητα Νέλμα".
Δεν έγινα μάνα, οπότε δεν ξέρω πώς είναι να γεννάς ένα παιδί,
αλλά έχω γεννήσει λεφτά.
Ακόμα και χωρίς να είναι το κεντρικό πρόσωπο στα σχέδια,
προκάλεσε σάλο.
Μια ντίλερ δολαρίων που ανέβηκε
στην ιεραρχία του εγκλήματος, ξεπερνώντας τους άντρες.
Το μαύρο χρήμα είναι βρόμικο. Μα όταν έρχεται πακεταρισμένο
από την τράπεζα, μυρίζει πολύ ωραία.
Αλλά δεν είναι η μυρωδιά της αγοραστικής δύναμης.
Είναι η μυρωδιά του τόπου όπου γεννήθηκε το χρήμα.
Εκείνη η ωραιότατη επιχείρηση
να είσαι ντίλερ δολαρίων...
Η φερεγγυότητα, να τηλεφωνείς και να λες:
"Στείλε μου ένα εκατομμύριο".
Αμέσως στον λογαριασμό. "Σε πληρώνω αύριο". "Καλά".
Τελείωσαν όλα αυτά.
Πιστεύω ότι οι νέοι ψηφιακοί τρόποι πληρωμής
με μάρκες, NFT, Bitcoin και λοιπά,
κάνουν τον παραδοσιακό ρόλο διεκπεραίωσης του ντίλερ δολαρίων παρωχημένο.
Τα μετρητά και οι πιστωτικές πεθαίνουν.
Το κρυπτονόμισμα παρέχει παρόμοιο επίπεδο ανωνυμίας με τα μετρητά.
Νομίζω ότι θα ήμουν χάκερ. Το άτομο που βρίσκει τον τρόπο
ώστε να μην μπορεί να εντοπιστεί το χρήμα.
Είναι μια ζωή φανερά αφοσιωμένη σε εγκληματικές δραστηριότητες.
Η φίλη μου...
Η ιδέα ότι η Νέλμα είναι εγκληματίας είναι αδιανόητη για μένα.
Ένιωθα σαν ταξιτζής.
Δεν ξέρω την προέλευση, δεν ξέρω αν με πλήρωσαν
με λεφτά από ναρκωτικά ή από πώληση αυτοκινήτου. Δεν ξέρω.
Αν η Νέλμα λέει ότι είναι ταξιτζής που δεν ξέρει τι συμβαίνει,
θα έλεγα ότι η καλύτερη αναλογία είναι ο οδηγός σε ένα έγκλημα.
Κάποιος θα απαγάγει κάποιον κι εκείνη είναι οδηγός διαφυγής.
Περίπλοκη πτυχή του οικονομικού εγκλήματος και τέτοιων εγκληματικών οργανώσεων.
Γιατί μπορείς πάντα να φαίνεσαι πιο καθαρός απ' όσο είσαι.
Δεν λέγεται τυχαία "έγκλημα λευκού κολάρου".
Η Νέλμα ίσως λέει ότι αντιλαμβάνεται το έγκλημα
διαφορετικά από εμένα ή άλλους, αλλά το ίδιο κάνει.
Είναι σοβαρό λάθος να πούμε ότι τα οικονομικά εγκλήματα και η διαφθορά
είναι δευτερεύοντα εγκλήματα, ότι δεν είναι αιματηρά.
Η αποψίλωση δασών στη Βραζιλία είναι κατά 98% παράνομη.
Αυτή η αποψίλωση γίνεται μόνο μέσω της διαφθοράς, της αρπαγής γης,
αλλά και μέσω παράνομων πληρωμών, που ξεπλένονται από ντίλερ δολαρίων.
Η κινητήρια δύναμη της χώρας είναι η διαφθορά.
Πριν φτάσουν τα χρήματα σ' εμένα, πέρασαν από τα μεγάλα θεσμικά ιδρύματα.
Πήγαν από τον λογαριασμό του επιχειρηματία ή του πολιτικού στον δικό μου.
Η Επιχείρηση Πλυντήριο αποκάλυψε σχέδιο διαφθοράς πρωτοφανές στη Βραζιλία.
Αλλά πιστεύω ότι εκεί είχαμε μια περίπτωση παντοδυναμίας.
Νόμιζαν ότι αφού καταπολεμούσαν το έγκλημα, μπορούσαν να κάνουν τα πάντα.
Βλέπαμε συχνά αυτό το ιεραποστολικό ένστικτο
αλλά όταν το σύστημα αποφασίσει να αντιδράσει, σε πιάνει.
Όταν η επιχείρηση έφτασε στο δικαστικό σώμα, άρχισε να διαλύεται,
αλλά δεν πλησίασε ποτέ στο χρηματοπιστωτικό σύστημα.
Υπολογίζεται ότι από πέντε έως οκτώ τοις εκατό του παγκόσμιου ΑΕΠ
προέρχεται από ξέπλυμα χρήματος.
Δεν θα υπήρχε ποτέ μεγάλο σχέδιο διαφθοράς
χωρίς τη συμπαιγνία χρηματοπιστωτικών συστημάτων
στη Βραζιλία και διεθνώς.
Ποια ήταν η παρανομία;
Δεν ήμουν παράνομη.
Ποτέ δεν είναι ένοχοι.
Η κυβέρνηση έβαλε την Επιτροπή Οικονομικού Ελέγχου να επιβλέπει, όχι εγώ.
Είναι σκέτος κυνισμός που διευκολύνεται από την ανοχή της κοινωνίας,
που ανέχεται το έγκλημα λευκού κολάρου,
των λευκών με τα ανοιχτόχρωμα μάτια,
που συχνάζουν στους διαδρόμους της εξουσίας
στην Μπραζίλια και σε πολυτελείς χώρους.
Να λογοδοτήσει μια μεγάλη ελβετική τράπεζα
ή ένα μεγάλο δικηγορικό γραφείο της Νέας Υόρκης
ή κυβερνήσεις ευρωπαϊκών χωρών που έκαναν τα στραβά μάτια
και εξασφάλισαν ότι οι χώρες τους επωφελήθηκαν από χρήματα
από την παγκόσμια διαφθορά, από ξέπλυμα χρήματος,
αυτή είναι η μεγαλύτερη πρόκληση.
Όλα είναι παράνομα.
Εκτός από εμένα, και όλα τ' άλλα είναι παράνομα.
Το ερώτημα είναι αν το πολιτικό σύστημα,
οι ρυθμιστικές αρχές και η καθιερωμένη εξουσία
θέλουν να υπερφαλαγγίσουν το έγκλημα ή βολεύει να μένουν πίσω.
Θέλω να σας ευχαριστήσω, γιατί είστε η ομάδα μου.
- Όλα θα πάνε καλά. - Φυσικά, γιατί είμαι αθώα.
Αφού ακυρώθηκε η απόφαση της Επιχείρησης Πλυντήριο, είσαι αθώα.
Και ξέρετε γιατί είμαι αθώα γι' αυτό το έγκλημα;
Δεν θα έκανα ποτέ τέτοια επιχείρηση.
Και αν έκανα, θα ήταν πετυχημένη, γιατί δεν είμαι χαζή.
ΕΛΕΥΘΕΡΗ ΑΠΟ ΤΟΝ ΚΑΤ' ΟΙΚΟΝ ΠΕΡΙΟΡΙΣΜΟ,
Η ΝΕΛΜΑ ΚΟΝΤΑΜΑ ΑΝΑΜΕΝΕΙ ΤΗ ΔΙΚΗ ΓΙΑ ΔΙΑΚΙΝΗΣΗ ΝΑΡΚΩΤΙΚΩΝ
ΣΤΗΝ ΕΠΙΧΕΙΡΗΣΗ ΠΛΥΝΤΗΡΙΟ, ΟΙ ΔΙΚΗΓΟΡΟΙ ΤΗΣ ΠΡΟΣΠΑΘΟΥΝ
ΝΑ ΑΚΥΡΩΣΟΥΝ ΤΗΝ ΠΟΙΝΗ ΤΗΣ ΜΕ ΒΑΣΗ ΠΡΟΗΓΟΥΜΕΝΕΣ ΑΠΟΦΑΣΕΙΣ.
Θα σας πω ένα μυστικό. Είμαι αλλεργική στα χρήματα.
Έχω αλλεργία και με πιάνει απίστευτη φαγούρα.
Δεν φαντάζεστε πόσο.
Συγγνώμη.
Έχω αλλεργία στο χρήμα.
Υποτιτλισμός: Νίκος Μανουσάκης